ΚΑΝΟΝΙΣΜΟΣ (ΕΚ) αριθ. 1875/96 ΤΗΣ ΕΠΙΤΡΟΠΗΣ της 27ης Σεπτεμβρίου 1996 για τροποποίηση του κανονισμού (ΕΚ) αριθ. 1466/95 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 17 παράγραφος 14,

Εκτιμώντας:

ότι ο κανονισμός (ΕΚ) αριθ. 1466/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1315/96 (4), καθορίζει τις ειδικές λεπτομέρειες εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων 7 ότι το άρθρο 9α του εν λόγω κανονισμού προβλέπει ότι τα πιστοποιητικά εξαγωγής για τα τυριά που εξάγονται στις Ηνωμένες Πολιτείες της Αμερικής στο πλαίσιο της συμπληρωματικής ποσόστωσης που απορρέει από τις συμφωνίες στο πλαίσιο της συμπληρωματικής ποσόστωσης που απορρέει από τις συμφωνίες στο πλαίσιο των πολυμερών εμπορικών διαπραγματεύσεων του Γύρου της Ουρουγουάης μπορούν να χορηγηθούν με ειδική διαδικασία η οποία επιτρέπει τον καθορισμό προτιμησιακών εισαγωγέων στις Ηνωμένες Πολιτείες της Αμερικής 7 ότι, από την πείρα, αποδείχθηκε η ανάγκη να γίνουν ορισμένες τεχνικές τροποποιήσεις για να εξασφαλισθεί η ορθή λειτουργία της διαδικασίας αυτής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1466/95 τροποποιείται ως εξής:

1. στο άρθρο 9α παράγραφος 2 στοιχεία α) και β) το έτος «1995» αντικαθίσταται από το έτος «1966» 7

2. το άρθρο 9α παράγραφος 6 αντικαθίσταται από το ακόλουθο κείμενο:

«6. Πριν από το τέλος του έτους για το οποίο έχουν εκδοθεί τα προσωρινά πιστοποιητικά, ο ενδιαφερόμενος ζητά, έστω και για μερικές ποσότητες, το οριστικό πιστοποιητικό εξαγωγής το οποίο του χορηγείται αμέσως. Στην αίτηση του οριστικού πιστοποιητικού και στο πιστοποιητικό πρέπει να περιλαμβάνεται στη θέση 20 η ακόλουθη ένδειξη:

"Να εξαχθεί προς τις Ηνωμένες Πολιτείες της Αμερικής: άρθρο 9α του κανονισμού (ΕΚ) αριθ. 1466/95."

Παρά τις διατάξεις του άρθρου 4, τα χορηγούμενα οριστικά πιστοποιητικά ισχύουν μόνο για το εν λόγω έτος.»

3. Το άρθρο 11 αντικαθίσταται από το ακόλουθο κείμενο:

«Άρθρο 11

Οι διατάξεις του άρθρου 21 του κανονισμού (ΕΟΚ) αριθ. 3665/87 εφαρμόζονται μόνο στα πιστοποιητικά που εκδίδονται δυνάμει του άρθρου 6 παράγραφος 3 και του άρθρου 9α.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μόνο στα πιστοποιητικά που προβλέπονται από το άρθρο 9α του κανονισμού (ΕΚ) αριθ. 1466/95 που αφορούν εξαγωγές από την 1η Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 206 της 16. 8. 1996, σ. 21.

(3) ΕΕ αριθ. L 144 της 28. 6. 1995, σ. 22.

(4) ΕΕ αριθ. L 170 της 9. 7. 1996, σ. 20.